**II УПИСНИ РОК НА МАСТЕР АКАДЕМСКЕ СТУДИЈЕ**

Природно-математички факултет у Нишу уписује у **прву годину мастер академских студија** школске 2020/2021. године у **другом уписном року** **70** студената чије ће се образовање финансирати из буџета и **113** самофинансирајућих студената за студијске програме и у броју како следи:

|  |  |  |
| --- | --- | --- |
| **Студијски програм** | **Буџет** | **Самофинансирање** |
| Математика | 23 | 22 |
| Рачунарске науке | 8 | 37 |
| Физика | 11 | 11 |
| Хемија | 4 | 8 |
| Примењена хемија | / | 8 |
| Биологија | / | / |
| Екологија и заштита природе | 12 | 9 |
| Географија | 4 | 9 |
| Туризам | 8 | 9 |
| **УКУПНО** | **70** | **113** |

**II**

У прву годину мастер академских студија према Правилнику о мастер академским студијама (Природно-математички факултет у Нишу, број 1101/1-01 од 14. октобра 2015. год.) може се уписати лице:

* које има завршене одговарајуће или сродне акредитоване основне академске студије, и остварених најмање 180 ЕСПБ бодова;
* које има завршене одговарајуће или сродне четворогодишње или интегрисане студије пре ступања на снагу Закона о високом образовању („Службени гласник РС“, број 76/2005).

**III**

Ако кандидат није завршио одговарајуће основне академске студије, већ је завршио сродне студије, онда овај кандидат полаже пријемни испит. Редослед кандидата за упис на прву годину мастер академских студија утврђује се на основу одговарајућих аката који су доступни на интернет страници Факултета: <https://www.pmf.ni.ac.rs/akta-fakulteta/>.

**IV**

Подношење пријава кандидата је од 04. новембра 2020. до 13. новембра 2020. године, у периоду од 11 до 13 часова.

Кандидати приликом пријаве на конкурс подносе:

- пријаву,

- неоверену фотокопију дипломе и додатка дипломе претходног нивоа студија или уверење о дипломирању,

- уверење о положеним испитима са претходног нивоа студија (за студенте који нису завршили ПМФ у Нишу),

- оригинална документа на увид,

- неоверена копија извода из матичне књиге рођених,

- очитана биометријска лична карта или фотокопија личне карте,

- доказ о уплати за пријаву на конкурс МАС-а у износу од 3.000,00 дин. (три хиљаде динара).

- доказ о уплати накнаде за полагање пријемног испита у износу од 6.000,00 дин. (шест хиљада динара) за студенте који полажу пријемни испит

Уплата се може извршити и на Факултету, на шалтеру ПТТ-а, на жиро-рачун Факултета бр. 840-1789666-80, са позивом на број: 714

Идентификациони документ кандидата за полагање пријемног испита је очитана биометријска лична карта.

Прелиминарно рангирање кандидата за упис, као и одређивање кандидата који су у обавези да полажу пријемни испит, обавиће се 13. новембра 2020. године.

Пријемни испит, за кандидате који су у обавези да исти полажу, обавиће се 16. новембра 2020. године у 10 часова.

Увид у резултате пријемног испита 17. новембра 2020. године у 10 часова.

Јединствена ранг листа објављује се најкасније 17. новембра 2020. године до 14 часова.

**V**

Подношење приговора декану на јединствену ранг листу 17. новембра 2020. године до 14:30 часова.

Одговор декана 17. новембра 2020. године до 15 часова.

Подношење жалбе Савету Факултета на одлуку декана 17. новембра 2020. године до 15:30 часова.

Одлука Савета Факултета о жалбама кандидата 18. новембра 2020. године до 13 часова.

Коначна ранг листа 19. новембра 2020. године до 12 часова.

Упис кандидата који су стекли право да се упишу у прву годину мастер академских студија обавиће се 20. новембра 2020. године од 9 до 13 часова.

Упис кандидата испод црте на мастер академске студије обавиће се 20. новембра 2020. године од 13 до 14 часова.

Кандидат који је испунио услове за упис на студије и не упише се у прописаном року, сматраће се да је одустао од уписа.

**VI**

Страни држављанин може да се упише на студијски програм под истим условима као и домаћи држављанин у погледу претходног образовања ако пружи доказ о познавању српског језика и ако има нострификовану диплому. Страни држављанин плаћа школарину у току целог школовања осим ако међународним споразумом или билатералним споразумом Универзитета није другачије одређено. Страни држављанин може се уписати на студије ако је здравствено осигуран.

**VI**

Лица са инвалидитетом, односно припадници ромске националности, која су применом афирмативних мера уписала и завршила основне студије у статусу студента чије су студије финансиране из буџета, у прву годину студијских програма мастер академских студија који се финансирају из буџета Републике на универзитетима и факултетима у њиховом саставу на којима су завршили те студије, у школској 2020/2021. години уписују се применом афирмативних мера које се спроводе у складу са програмом примене афирмативних мера за упис на студије лица са инвалидитетом, односно припадника ромске националне мањине.

**VII**

Висина школарине за самофинансирајуће студенте (60 ЕСПБ) износи 75.000 динара.

Студенти који се сами финансирају могу платити школарину у једнократном износу приликом уписа, или у ратама у складу са Уговором који ће потписати са Факултетом.

Додатне информације могу се добити у Служби за наставу и студентска питања Факултета на телефон: 018/533-015, лок. 112 и на сајту Факултета - www.pmf.ni.ac.rs

Д Е К А Н

проф. др Перица Васиљевић